
    REPUBLIKA HRVATSKA	
 VUKOVARSKO-SRIJEMSKA ŽUPANIJA
            OPĆINA BOGDANOVCI			                  		
               OPĆINSKO VIJEĆE


KLASA: 024-01/22-01/02
URBROJ: 2196-8-02-22-01
Bogdanovci, 31.01.2022. godine


Na temelju članka 35. stavka 4., a u vezi članka 53. Zakona o lokalnoj i područnoj (regionalnoj) samoupravi (“Narodne novine”, broj 33/01, 60/01-vjerodostojno tumačenje, 129/05, 109/07, 125/08, 36/09, 36/09, 150/11, 144/12, 19/13-pročišćeni tekst, 137/15, 123/17, 98/19 i 144/20) i članaka 29. i 66. Statuta  Općine Bogdanovci („Službeni vjesnik“ Vukovarsko-srijemske županije, broj 4/21) Općinsko vijeće Općine Bogdanovci na 9. sjednici održanoj  31.01.2022. godine, donosi


O D L U K U
o ustrojstvu i djelokrugu 
Jedinstvenog upravnog odjela Općine Bogdanovci

I. OPĆE ODREDBE
Članak 1.
Ovom Odlukom ustrojava se Jedinstveni upravni odjel  Općine  Bogdanovci, te se određuje njegovo ustrojstvo, djelokrug, organizacija i način rada, odgovornost za obavljanje poslova i druga pitanja značajna za njegov rad.

Članak 2.
Riječi i pojmovi korišteni u ovoj Odluci koji imaju rodno značenje odnose se jednako na muški i ženski rod, bez obzira u kojem su rodu korišteni.

Članak 3.
Jedinstveni upravni odjel smješten je u zgradi sjedišta Općine Bogdanovci na adresi Bana Josipa Jelačića 1 u Bogdanovcima.


Članak 4.
Sredstva za rad Jedinstvenog upravnog odjela osiguravaju se u proračunu Općine Bogdanovci.

II.  DJELOKRUG JEDINSTVENOG UPRAVNOG ODJELA
Članak 5.
Jedinstveni upravni odjel obavlja upravne i stručne poslove iz  samoupravnog djelokruga općine kao jedinice lokalne samouprave, kao i povjerene poslove državne uprave,  sukladno  zakonu (uređenje naselja i stanovanje, prostorno i urbanističko planiranje, komunalno gospodarstvo, briga o djeci, socijalna skrb, primarna zdravstvena zaštita, odgoj i osnovno obrazovanje; kultura, tjelesna kultura i sport; zaštita potrošača, zaštita i unapređenje prirodnog okoliša, protupožarnu i civilnu zaštitu, promet na svom području te ostale poslove sukladno posebnim zakonima)  i drugim  propisima,  i to naročito:
-  poslove iz  područja društvenih djelatnosti: kulture, tehničke kulture i  športa, brige i  odgoja djece predškolske dobi, osnovnog školstva, socijalne skrbi, zdravstva i udruga građana, 
-  poslove iz  područja komunalnog gospodarstva: izrada programa održavanja objekata i uređaja komunalne infrastrukture, izrada programa izgradnje i održavanja komunalne infrastrukture, rješavanje upravnih i neupravnih postupaka u području komunalnog gospodarstva, provedba komunalnog reda i poslovi komunalnog redarstva,
-  poslove vezane uz uređenja prometa na području Općine Bogdanovci
-  poslove iz  područja prostornog uređenja i zaštite  okoliša: izrada Izvješća o stanju u prostoru, izrada Programa za unapređenje stanja u  prostoru, poslovi na donošenju prostorno-planskih dokumenata, prostornog plana uređenja općine i  provedba javne rasprave, predlaganje Programa zaštite okoliša u slučajevima onečišćenja okoliša lokalnih razmjera,
 -  poslove pripreme akata o  gospodarenju nekretninama u  vlasništvu općine, priprema natječaja i ugovora za zakup i prodaju nekretnina, uspostavljanje služnosti, najam stambenih objekata i zakup poslovnih prostora,
 -  poslove vezane za gospodarenje poljoprivrednim zemljištem u vlasništvu Republike Hrvatske i Općine Bogdanovci
 -  poslove vezane uz pripremu i izradu projekata i programa suradnje sa subjektima s područja Europske unije, poslove u vezi sa kandidiranja projekata za financiranje od strane europskih i drugih fondova
 -  poslove vođenja financijskog i materijalnog poslovanja općine: izrade i  izvršavanja proračuna i  godišnjeg obračuna proračuna općine, razreza i naplate prihoda koji pripadaju Općini kao   jedinici lokalne samouprave, obavljanje   računovodstvenih poslova, vođenje knjigovodstvenih  evidencija imovine općine, vođenje poslova osiguranja imovine općine, poticanje poduzetničkih aktivnosti putem posebnih programa od interesa za Općinu,
 -  opće  i  kadrovske poslove, vođenje evidencija vezanih za službu službenika i namještenika, osiguravanje tehničkih uvjeta za  rad  Jedinstvenog upravnog odjela (održavanje, zagrijavanje i  čišćenje prostorija, nabava opreme i investicijsko održavanje) poslovi prijma i otpreme pošte, vođenje evidencija predmeta upravnog postupka i evidencije predmeta neupravnog postupka, arhiviranje, evidencije ugovora i drugih raznih evidencija, poslovi nabave roba i usluga, poslove u vezi sa ostvarivanjem prava na pristup informacijama, poslove u vezi zaštite osobnih podataka, te poslova zaštite na radu, zaštite od požara, vatrogastva i civilne zaštite, poslovi prema opisu pojedinog radnog mjesta, administrativni poslovi, poslovi uredskog poslovanja, računovodstveni poslovi, postupanje po upravnim stvarima sukladno zakonu
-  poslove pripreme materijala za održavanje sjednica Općinskog vijeća i radnih tijela Općinskog vijeća, praćenje rada na sjednicama, izrada zapisnika i akata, priprema i dostava donesenih akata za objavu, pružanje stručne pomoći predsjedniku Općinskog vijeća i općinskom načelniku
-  poslove vezane uz ljudska prava, ravnopravnost spolova, prava nacionalnih manjina, odnose sa vjerskim zajednicama i civilnim društvom 
-  poslovi unapređenja mjesne samouprave i  rada mjesnih odbora,
-  druge poslove u skladu sa zakonom 

Članak 6.
Unutar jedinstvenog upravnog odjela Općine Bogdanovci ustrojava se Vlastiti pogon za obavljanje komunalnih djelatnosti kao organizacijska jedinica jedinstvenog upravnog odjela, bez svojstva pravne osobe.
Unutarnje ustrojstvo Vlastitog pogona uređuje se Odlukom o osnivanju vlastitog pogona te se pobliže uređuje Pravilnikom o poslovanju vlastitog pogona. 

Članak 7.
Jedinstveni upravni odjel u svom djelokrugu neposredno izvršava provođenje općih akata Općinskog vijeća te poduzima radnje i predlaže mjere za njihovu provedbu. 
Jedinstveni upravni odjel izrađuje nacrte propisa i  drugih općih akata, analize, izvješća i  druge radne materijale za  Općinsko vijeće, radna tijela Općinskog vijeća i općinskog načelnika.
U izvršavanju općih akata predstavničkog tijela, donosi pojedinačne akte kojima rješava o pravima, obvezama i pravnim interesima fizičkim i pravnih osoba. 
Na postupak donošenja pojedinačnih akata shodno se primjenjuju odredbe Zakona o općem upravnom postupku, ako posebnim zakonom nije drugačije propisano
III. UNUTARNJE USTROJSTVO I NAČIN RADA
JEDINSTVENOG UPRAVNOG ODJELA

Članak 8.
Unutarnje ustrojstvo, nazivi i opisi poslova radnih mjesta, stručni i drugi uvjeti za raspored na radna mjesta, broj izvršitelja i druga pitanja od značaja za rad upravnog tijela,  utvrđuju se Pravilnikom o unutarnjem redu Jedinstvenog upravnog odjela kojeg donosi Općinski načelnik na prijedlog pročelnika Jedinstvenog upravnog odjela.

Članak 9.
Poslove u Jedinstvenom upravnom odjelu i Vlastitom pogonu kao organizacijskoj jedinici Jedinstvenog upravnog odjela obavljaju službenici i namještenici.
Službenici i namještenici povjerene poslove moraju obavljati  savjesno, pridržavajući se Ustava, zakona, drugih propisa i pravila struke te su dužni postupati po uputama pročelnika koje se odnose na službu, u skladu sa zakonom.
Osim poslova radnih mjesta na koje su raspoređeni i poslova koje na njima obavljaju bez posebnog naloga, službenici i namještenici dužni su sudjelovati u izvršavanju poslova koji su neophodni po nalogu pročelnika, sukladno svome znanju i sposobnostima.
O prijmu u službu, rasporedu na radno mjesto te o drugim pravima i obvezama službenika i namještenika, kao i o prestanku službe odlučuje pročelnik Jedinstvenog upravnog odjela rješenjem, u skladu sa zakonom.

Članak 10.
Jedinstvenim upravnim odjelom Općine Bogdanovci upravlja pročelnik.
Pročelnika Jedinstvenog upravnog odjela  imenuje općinski načelnik na temelju provedenog javnog natječaja. Uvjeti za imenovanje pročelnika utvrđuju se Pravilnikom o unutarnjem redu  Jedinstvenog upravnog odjela.
Pročelnik Jedinstvenog upravnog odjela odgovoran je za vlastiti rad i za rad službenika i namještenika u upravnom odjelu, te za zakonit, pravilan i pravodoban rad Jedinstvenog upravnog odjela. 
Pročelnik jedinstvenog upravnog odjela organizira obavljanje poslova, daje službenicima i namještenicima upute za obavljanje poslova, poduzima mjere za osiguranje učinkovitosti u radu, predlaže i donosi akte za koje je ovlašten zakonima, propisima i aktima Općine, brine o stručnom osposobljavanju i usavršavanju službenika i namještenika tijekom službe, odlučuje o pravima i obvezama službenika i namještenika, te obavlja i druge poslove određene Zakonom i Statutom Općine.
Pročelnik Jedinstvenog upravnog odjela je upravitelj vlastitog pogona kao organizacijske jedinice unutar Jedinstvenog upravnog odjela.
O svom radu i radu Jedinstvenog upravnog odjela pročelnik je dužan izvješćivati općinskog načelnika

IV.   ODGOVORNOST JEDINSTVENOG UPRAVNOG ODJELA
Članak 11.
Jedinstveni upravni odjel je samostalan u obavljanju poslova iz  svog  samoupravnog djelokruga, a za zakonito i pravovremeno obavljanje poslova pročelnik Jedinstvenog odjela odgovoran je  općinskom načelniku.
Općinski načelnik usmjerava djelovanje jedinstvenog upravnog odjela u obavljanju poslova iz njegovog samoupravnog djelokruga te nadzire njegov rad.



V. PRIJELAZNE I ZAVRŠNE ODREDBE
Članak 12.

Danom stupanja na snagu ove Odluke prestaju važiti Odluka o ustrojstvu Upravnog odjela Općine Bogdanovci KLASA: 012-01/96-01/43, URBROJ: 2188/07-96-01/43 („Službeni vjesnik“ Vukovarsko-srijemske županije broj 06/96) i Odluka o izmjeni naziva Upravnog odjela Općine Bogdanovci KLASA: 012-01/00-04/01, URBROJ: 2188/07-00-04.
Članak 13.
Ova Odluka stupa na snagu prvog dana od dana objave u „Službenom vjesniku“ Vukovarsko-srijemske županije. 


Predsjednik općinskog vijeća Općine Bogdanovci
                                                         Marijan Gelo, dr.vet.med.

